टाइम8, मार्च 13 : हादोरनि मुंदांखा फालांगिआरि मुकेश आम्बानी नि मुम्बाइ नोगोराव थानाय एन्टीलिया लांगोनायाव गंसे स्करपिअ गारिनि सिंआव जिलेटिनजों लोगोसे टेलिग्रामनि गेजेरजों मुकेश आम्बानी नि नखरखौ फोजोबस्रांनो हुमखि होनाय जाथायखौ लानानै मुम्बाइ पुलिसनि स्पिशेल टिमआ गोख्रों नाइबिजिरो। थांनाय सान सिगांआवसो नाइबिजिरना टेलिग्राम नाम्बारखौ ट्रेस खालामनानै मोन्थिनो हानाय जादोंमोन दिल्लीनि तिहार जोबथेसालिनिफ्रायसो टेलिग्रामनि गेजेरजों हुमखि होनाय जादोंमोन होनना। दिल्लीनि तिहार जोबथेसालियाव जोबथेजानानै दोनजानाय तहसीन आख्तार मुंनि इन्डियान मुजाहिदीन दोलोनि उदखारिखौ दिनै अदेबानि शनिबाराव सोंनाय-फिननाय खालामगोन दिल्ली पुलिसनि स्पेशल सेलनि टिमआ।